สวัสดีครับ ผมเป็นโรคกนดไหลย้อนร่วมกับโรคกระเพาะ แล้วบังเอิญพฤหัสที่ผ่านมาเกิดเจ็บคอ กลืยน้ำลายแล้วเจ็บ ตัวรุมเหมือนจะเป็นไข้ แล้วก็เริ่มไอหนักวันอาทิตย์ที่ผ่านมา ตอนนี้รวมไอเป็น 4 วันแล้ว ตอนแรกซื้อฟ้าทะลายโจรมาทานแต่ก็ไม่หาย เลยไปซื้อยาแก้อีกเสบ Amoxy มาแต่ว่ามียา Ranidine ของกรดไหลย้อนด้วย ซึ่งทราบมาว่ายาแก้อักเสบกับยาลดกรดไม่ควรทานร่วมกัน แต่แก้อักเสบทานหลังอาหารสามเวลา ส่วนลดกรดทานหลังอาหารเช้าและก่อนนอน แบบนี้จะมีปัญหาอะไรมั้ยครับ อีกอย่างผมทานขมิ้นชันกับยาประสะเจตพังคีที่แบบแคปซูลที่เป็นสมุนไพรแก้กรดไหลย้อนด้วยครับ
สวัสดีค่ะ ตัวยา amoxycillin และยาลดอาการกรดไหลย้อน ไม่ได้มีปฏิกิริยาหรือกลไกทางยาที่กระทำต่อกันนะคะ สามารถรับประทานยา amoxycillin หลังอาหาร 3มื้อตามที่เภสัชกรแนะนำได้ตามปกติค่ะ ส่วนยา Ranitidine สามารถรับประทานก่อนอาหารได้ตามปกติเช่นกันส่วนตัวยาขมิ้นชัน และยาประสะเจตพังคี ไม่มีข้อมูลทางการแพทย์ว่าจะส่งผลต่อระดับยาของ amoxycillin หรือไม่ หากอาการเรื่องกรดไหลย้อนไม่รุนแรง แนะนำให้หลีกเลี่ยงการใช้ยาสมุนไพร 2ตัวนี้ระหว่างการรับประทานยา amoxycillin ก่อนนะคะแต่หากอาการต่างๆแย่ลง แนะนำไปพบแพทย์เพื่อตรวจและพิจารณาการรักษาอย่างเหมาะสมนะคะ